
	AVIZ
al Grupului de lucru al Comisiei de stat pentru
reglementarea activității de întreprinzător
Prevederile p.2 din proiect stabilesc, că raportarea obligatorie privind atingerea etapizată a țintelor anuale la nivel național de către producători în ceea ce privește colectarea pentru reutilizare, reciclare și /sau valorificare energetică a deșeurilor textile în funcție de tipul acestora, se efectuează începând cu data de 1 ianuarie 2029, în conformitate cu anexa nr. 7 din Regulamentul menționat la pct. 1.

Se recomandă de argumentat în Nota de fundamentare termenul respectiv și dacă agenții economici vor fi pregătiți să asigure implementarea acestor norme, inclusiv referitor la costurile suportate. 

Recomandare valabilă și pentru p. 51 din proiectul Regulamentului.
	Se acceptă.
Textul la pct. 2 revizuit cu o formulă mai exactă.„ Prima raportare anuală privind realizarea țintelor prevăzute în anexa nr. 7 la Regulament, aferentă anului de gestiune 2028, se prezintă Agenției de Mediu până la data de 30 aprilie 2029, în condițiile Capitolului XI din Regulament”.
NF completată conform recomandărilor:
Implementarea regulamentului creează a nouă obligație pentru producători și importatori de textile – raportarea (pct.4.3.). Stabilirea anului 2029 ca prim an de raportare obligatorie privind atingerea etapizată a țintelor anuale nu reprezintă o amânare a aplicării acestora, ci reflectă mecanismul de raportare ex post a rezultatelor aferente anului de gestiune 2028. Proiectul prevede că producătorii de produse textile sunt obligați să realizeze țintele minime de colectare separată pentru reutilizare, reciclare și/sau valorificare energetică începând cu data de 1 ianuarie 2028, iar sistemele individuale și colective raportează anual datele privind cantitățile colectate și valorificate până la data de 30 aprilie a anului următor. În consecință, primele rezultate aferente atingerii țintelor pentru anul 2028 urmează a fi raportate în anul 2029. Soluția este justificată prin necesitatea unei perioade efective de pregătire a operatorilor economici și a infrastructurii aferente, în condițiile în care hotărârea intră în vigoare la 6 luni de la publicare, producătorii existenți dispun de 3 luni pentru înregistrare, iar numai producătorii înregistrați vor putea plasa pe piață produse textile începând cu 1 ianuarie 2028. De asemenea, sistemele colective trebuie să organizeze rețele de colectare, să încheie contracte cu operatori autorizați, să stabilească fluxurile de trasabilitate și să operaționalizeze raportarea. Această abordare etapizată este proporțională și fezabilă inclusiv din perspectiva structurii sectorului, dominat de întreprinderi micro și mici, și este în concordanță cu evoluțiile cadrului european, care impune instituirea schemelor de responsabilitate extinsă a producătorului pentru textile până la 17 aprilie 2028 și admite un regim temporal mai flexibil pentru microîntreprinderi.
Cuantumul exact al costurilor nu poate fi stabilit uniform la această etapă pentru fiecare operator economic, deoarece depinde de cantitatea și tipul produselor textile plasate pe piață, compoziția fibrelor, distribuția geografică a punctelor de colectare, opțiunea pentru sistem individual sau colectiv și nivelul eco-modulării contribuțiilor. Totodată, proiectul prevede că aceste costuri trebuie limitate la nivelul necesar furnizării serviciilor de gestionare a deșeurilor într-un mod eficient din punctul de vedere al costurilor, iar utilizarea contribuțiilor financiare este supusă cerințelor de transparență și control.

	Totodată, de prezentat în calitate de exemplu, dacă se realizează, începând cu data de 1 ianuarie 2024, raportarea obligatorie privind atingerea etapizată a obiectivelor anuale la nivel național de către producători în ceea ce privește valorificarea, inclusiv prin reciclare, a deșeurilor de ambalaje, prevăzută la p.2 din Hotărârea Guvernului nr. 561/2020 sau termenii stabiliți au fost prea optimiști.
	Nu se acceptă. 
Exemplu nu poate fi prezentat, deoarece raportarea obligatorie privind atingerea etapizată a obiectivelor anuale la nivel național de către producători în ceea ce privește valorificarea, inclusiv prin reciclare, a deșeurilor de ambalaje, prevăzută la p.2 din Hotărârea Guvernului nr. 561/2020 începe pentru anul 2025. Termenul de raportare a fost modificat prin H.G. nr. 577 din 10.09.2025.

	
	4
	 Preambulul proiectului Regulamentului privind gestionarea produselor textile și a deșeurilor textile (proiectul Regulamentului) prevede, că prezentul Regulament transpune parțial: Directiva 2008/98/CE a Parlamentului European și a Consiliului din 19 noiembrie 2008 privind deșeurile; Anexa VII din Regulamentul (UE) 2024/1781 al Parlamentului European și al Consiliului din 13 iunie 2024 de instituire a unui cadru pentru stabilirea cerințelor în materie de proiectare ecologică pentru produsele sustenabile.
Directiva 2008/98/CE prevede un șir de articole, care reglementează aspecte ce țin de: Schema de răspundere extinsă a producătorilor pentru textile (art.22a); Registrul producătorilor de produse textile, asociate textilelor sau de încălțăminte (art.22b); Organizațiile care implementează răspunderea extinsă a producătorilor în domeniul textilelor (art.22c); Gestionarea deșeurilor textile (art.22d). Legea nr. 209/2016 privind deșeurile prevede, că aceasta transpune Directiva 2008/98/CE (art.67) și ridică seme de întrebare transpunerea articolelor 22a – 22d prin acest proiect de Regulament. Pentru moment Legea nr. 209/2016 conține un singur articol 521 (Produsele textile şi deșeurile textile), care conține prevederi generale. Considerăm, că articolele respective din Directiva 2008/98/CE necesită a fi transpuse prin modificarea Legii nr. 209/2016. Totodată, menționăm că multiple prevederi din proiectul Regulamentului nu se regăsesc în Directiva 2008/98/CE (la articolele 22a – 22d) și se recomandă de argumentat în Nota de fundamentare abordarea respectivă. Tabelul de concordanță se referă în mare parte la compatibilitatea Legii 209/2016 cu prevederile Directivei 2008/98/CE, iar informația referitor la prevederile proiectul Regulamentului nu este relevantă pentru prevederile directivei în cauză. În acest context se recomandă de a elabora un tabel în care vor fi prevăzute toate prevederile din proiectul Regulamentului, iar în dreapta vor fi expuse prevederile preluate din Directiva 2008/98/CE sau mențiunea că sunt prevederi preluate din alte surse, acestea fiind menționate.
Regulamentul (UE) 2024/1781 prevede, că prezentul regulament instituie un cadru pentru stabilirea cerințelor în materie de proiectare ecologică pe care trebuie să le îndeplinească produsele pentru a fi introduse pe piață sau puse în funcțiune, cu scopul de a îmbunătăți sustenabilitatea produselor din perspectiva mediului, astfel încât produsele sustenabile să devină regula, și de a reduce amprenta globală de carbon și de mediu a produselor pe parcursul ciclului lor de viață, precum și de a asigura libera circulație a produselor sustenabile în cadrul pieței interne (alin. (1) al art. 1). Astfel, acest regulament are alt obiect de reglementare comparativ cu conținutul proiectului Regulamentului și referința la transpunerea Anexei VII (Produse de consum a căror distrugere de către operatorii economici este interzisă) este discutabilă și nu se acceptă anexa nr. 11 din proiect.
	Nu se acceptă.
Transpunerea articolelor 22a – 22d  din Directiva 2008/98/CE (art.67) este asigurată prin stabilirea normelor generale care impun responsabilități și obligații, stipulate în articol 521 (Produsele textile şi deșeurile textile) din legea cadru – Legea nr. 209/2016 privind deșeurilor. Potrivit prevederilor art. 14 alin.(1) din Legea nr. 100/2014 cu privire la acte normative „Hotărârea Guvernului este un act care se adoptă de către Guvern pentru organizarea executării legilor”. Astfel, a fost elaborat proiectul Regulamentului privind gestionarea produselor textile și a deșeurilor textile, care instituie cadrul normativ, pentru punerea în aplicarea a articolului 521. Necesitatea elaborării unui astfel de Regulament este prevăzut în articolul 521  alin. (3) lit. c) din legea vizată. După cum a menționat autorul recomandării, Directiva conține un șir de articole, care se referă la gestionarea mai multor fracții de deșeuri. Proiectul Regulamentului aduce claritate, reglementări tehnice și creează mecanism clar de gestionarea produselor textile și a deșeurilor textile.
Prin astfel de abordare este asigurat principiul ierarhiei actelor normative.

	Tabelul de concordanță se referă în mare parte la compatibilitatea Legii 209/2016 cu prevederile Directivei 2008/98/CE, iar informația referitor la prevederile proiectul Regulamentului nu este relevantă pentru prevederile directivei în cauză. În acest context se recomandă de a elabora un tabel în care vor fi prevăzute toate prevederile din proiectul Regulamentului, iar în dreapta vor fi expuse prevederile preluate din Directiva 2008/98/CE sau mențiunea că sunt prevederi preluate din alte surse, acestea fiind menționate.
	Nu se acceptă.
Potrivit pct. 42 sbp. 5) din Regulamentul privind armonizarea legislaţiei Republicii Moldova cu legislaţia Uniunii Europene, aprobat prin HG nr. 1171/2018, „prevederi UE netranspuse – prevederi fundamentale şi obligatorii ale actului juridic european care nu sunt transpuse de proiectul de act normativ, dar urmează a fi transpuse obligatoriu printr-un alt proiect de act normativ național şi/sau sunt transpuse deja de alte acte normative naționale. În cazul în care anumite prevederi ale actului UE sunt transpuse în alte acte normative naționale, se menționează expres actul normativ în cauză, se indică elementele structurale ale acestuia şi se transcrie textul acestora;”.
Din aceste considerente, a fost elaborat tabelul de concordanță, care reflectă transpunerea Directivei 2008/98/CE în mai multe acte naționale.

	Regulamentul (UE) 2024/1781 prevede, că prezentul regulament instituie un cadru pentru stabilirea cerințelor în materie de proiectare ecologică pe care trebuie să le îndeplinească produsele pentru a fi introduse pe piață sau puse în funcțiune, cu scopul de a îmbunătăți sustenabilitatea produselor din perspectiva mediului, astfel încât produsele sustenabile să devină regula, și de a reduce amprenta globală de carbon și de mediu a produselor pe parcursul ciclului lor de viață, precum și de a asigura libera circulație a produselor sustenabile în cadrul pieței interne (alin. (1) al art. 1). 
Astfel, acest regulament are alt obiect de reglementare comparativ cu conținutul proiectului Regulamentului și referința la transpunerea Anexei VII (Produse de consum a căror distrugere de către operatorii economici este interzisă) este discutabilă și nu se acceptă anexa nr. 11 din proiect.
	Nu se acceptă. 
Deși Regulamentul (UE) 2024/1781 are ca obiect principal stabilirea cadrului privind cerințele de proiectare ecologică, acesta prevede în mod expres, la art. 1 alin. (1), cadrul general privind cerințele de proiectare ecologică pentru introducerea pe piață sau punerea în funcțiune a produselor. Totuși, regulamentul nu se limitează la cerințe tehnice de proiectare, ci instituie un cadru integrat privind sustenabilitatea produselor pe întreg ciclul de viață, fapt care denotă o corelație directă cu domeniul de gestionării deșeurilor. În acest sens, regulamentul conține un capitol distinct referitor la prevenirea distrugerii produselor de consum nevândute – Capitolul VI „DISTRUGEREA PRODUSELOR DE CONSUM NEVÂNDUTE”.  
Anexa VII nu stabilește cerințe de proiectare tehnică, ci identifică categorii de produse pentru care distrugerea este interzisă. Aceasta are caracter normativ material, producând efecte directe asupra comportamentului operatorilor economici și are tangență directă cu obiectul Proiectului de Regulament propus.
Excluderea anexei corespunzătoare ar conduce la:
· o reglementare incompletă a ciclului de viață al produselor textile;
· lipsa unui instrument normativ de prevenire a generării deșeurilor textile provenite din distrugerea produselor nevândute;
· necorelarea cu obiectivele de economie circulară și reducere a amprentei de mediu.
Reglementarea la nivel național într-un singur act specializat dedicat produselor textile și deșeurilor textile asigură coerență, claritate și previzibilitate pentru operatorii economici.

	Prevederile punctului 3 din proiectul Regulamentului stabilesc, că prezentul Regulament stabilește cerințele aplicabile producătorilor de produse textile supuse reglementărilor de responsabilitate extinsă a producătorului în conformitate cu prevederile art. 12 alin. (14) și (17) din Legea nr. 209/2016 privind deșeurile și respectiv asupra deșeurilor textile rezultate din produsele plasate pe piață, inclusiv aplicarea interdicțiilor la distrugerea anumitor categorii de produse textile enumerate în anexa nr. 11 care nu au fost oferite spre vânzare sau a produselor returnate de consumatori pe baza dreptului consumatorilor de returnare, reglementată de legislația specifică în acest domeniu. 
Menționăm, că prevederile art. 12 alin. (14) și (17) din Legea nr. 209/2016 se referă la gestionarea deșeurilor, iar proiectul Regulamentului se referă și la gestionarea produselor textile. 
Se recomandă de argumentat în Nota de fondamentare abordarea respectivă. Totodată, pentru a evita situații de incertitudine și de interpretări discreționare, se recomandă concretizarea prevederilor referitor la ”reglementată de legislația specifică în acest domeniu”, fiind prevăzută legea sectorială.
	Se acceptă. 
Argumentarea solicitată este inclusă în Nota de Fundamentare la pct. 3.1.

	Prevederile punctului 7.15 din proiectul Regulamentului stabilesc noțiunea planul operațional – documentația elaborată de către producătorii de produse textile, care prezintă ansamblul activităților desfășurate pe durata de aplicare a planului și modalitatea prin care îndeplinesc obligațiile ce le revin privind gestionarea deșeurilor textile și care se prezintă Agenției de Mediu în scopul evaluării și aprobării acestuia. Conform noțiunii respective planul operațional va fi aprobat de Agenția de Mediu. 
La p. 18.1.1 este prevăzut prezentarea planului operațional, după modelul din anexa nr. 4.
Prevederile p. 19 stabilesc, că Agenția de Mediu adoptă o decizie cu privire la aprobarea planului operațional în termen de 10 zile lucrătoare, termen în care poate solicita clarificări și informații necesare pentru a permite o evaluare substanțială a planului. 
Și prevederile p. 34 se referă la planul operațional aprobat de Agenția de Mediu. 
Iar anexa nr. 4 prevede procedura de aprobare a planului operațional. Prevederile respective constituie proceduri similare eliberării unui act permisiv și nu se acceptă. 
Prevederile lit. d) al art. 5 din Legea 160/2011 stabilesc în calitate de principiu de bază reglementarea materială şi procedurală prin acte legislative a condițiilor şi a procedurilor de reglementare prin autorizare a activității de întreprinzător. Din cele expuse, se recomandă de reformulat prevederile respective, fiind prevăzute norme de conlucrare dintre Agenție și agenții economici, fără a fi aprobate planurile respective.
	Nu se acceptă. 
Din perspectiva noțiunii prezentate, planul operațional reprezintă o activitate de planificare unui ansamblu de activități necesare unei bune asigurări de gestionarea deșeurilor textile și produselor textile, care ar permite atingerea țintelor asumate de Republica Moldova. O altă menire a planul operațional este stabilirea costurilor acțiunilor planificate – costuri operaționale, cu care se operează în Legea nr, 209/2016 privind deșeurile. Costurile operaționale, la rândul său, constituie temei pentru calcularea contribuției de aderare la sistem colectiv de responsabilitate extinsă a producătorului.  Se aprobă planul operațional de instituția de specialitate – Agenția de Mediu în condiții de conlucrare cu operatorul economic, fapt confirmat prin „în cazul în care cererea este incompletă, în termen de 10 zile de la depunerea cererii Agenția de Mediu informează solicitantul prin scrisoare recomandată, cu privire la informațiile și detaliile care lipsesc”, de asemenea „Agenția de Mediu adoptă o decizie cu privire la aprobarea planului operațional în termen de 10 zile lucrătoare, termen în care poate solicita clarificări și informații necesare pentru a permite o evaluare substanțială a planului.”
Anexa nr.4 din proiectul Regulamentului include în sine structura planului și modalitatea aprobării acestuia.
Prevederile art. 24 din Legea cadru cu privire la deșeuri, reglementează autorizarea instalației/și/sau activității de gestionare a deșeurilor. Aceasta se efectuează în conformitate cu prevederile Legii nr. 227/2022 privind emisiile industriale.
Prevederile regulamentului urmăresc și reglementarea mecanismului de Responsabilității Extinse a Producătorului (REP), care conform art.12 , alin (14) din Legea nr.209/2016 privind deșeurile se aplică pentru toate șase fluxuri care cad sub incidența REP.
Tot în art.12, sunt descrise și obligațiile ce revin producătorilor de deșeuri supuși reglementărilor de responsabilitate extinsă a producătorului (art.12, alin (5).
Aceste responsabilități includ funcționarea sistemelor individuale sau colective de gestionare, realizarea ţintelor de colectare şi reciclare , inclusiv responsabilitatea de autorizare, conform art. 25, alin (6).
Precizăm că la moment, deja sunt aprobate și intrate în vigoare 6 acte normative aprobate care reglementează funcționalitatea mecanismului REP, conform prevederilor expuse mai sus pentru alte categorii de deșeuri (DEEE-uri, deșeuri de baterii și acumulatori și deșeuri de ambalaje, uleiulri, anvelope și vehicule scoase din uz).
Respectiv Regulamentul privind gestionarea produselor textile și deșeurilor textile reglementează același mecanism de funcționalitate/autorizare pentru schemele REP.
Planul operațional este un document care contribuie la emiterea actul permisiv și-l însoțește în continuare.
De asemenea, potrivit prevederilor art. 12 alin.(81) din Legea cadru prevede prezentarea planului operațional în următoarea situație: Sistemele colective acceptă cererea de aderare/excludere a membrilor la sfârșitul anului calendaristic, cu actualizarea şi transmiterea către Agenția de Mediu a planului operațional şi financiar.

	De asemenea, proiectul Regulamentului prevede noțiunea operatorii instalațiilor și/sau activităților de gestionare a deșeurilor textile – persoane fizice sau juridice autorizate de Agenția de Mediu conform prevederilor art. 25 din Legea nr. 209/2016 privind deșeurile și ale art. 12-27 din Legea nr. 227/2022 privind emisiile industriale, care are ca obiect de activitate tratarea deșeurilor textile. 
Menționăm, că art. 25 din Legea nr. 209/2016 prevede doar proceduri și condiții de autorizare, fără a fi menționate activitățile economice, care necesită autorizare. 
Totodată, prevederile art. 521 stabilesc doar înregistrarea producătorilor de produse textile. Prevederile art. 12-27 din Legea nr. 227/2022 nu se referă la operatorii activităților de gestionare a deșeurilor textile. 
Din cele expuse, redacția noțiunii respective nu se acceptă, deoarece prevede nejustificat activități economice supuse autorizării. 
Se recomandă de stabilit prevederi concrete din Legea nr. 209/2016 sau din Legea nr. 227/2022, care stabilesc autorizarea activităților economice respective de gestionare a deșeurilor textile. 
Recomandare valabilă și pentru p. 18.2.2., 26.1, 30.1, care nu se acceptă în redacția actuală. 
Totodată, de prevăzut în Nota de fundamentare informația, care ar demonstra existența unor astfel de acte permisive pentru activitățile economice menționate la nivel de regulamente UE.
	Nu se acceptă.
Prevederile art. 25 alin.(1) enumeră activitățile care se desfășoară în baza actului permisiv, făcând trimitere la anexa nr.31 tabelul 3, care specifică acestea activități (autorizaţia integrată de mediu sau autorizaţia de mediu, emise conform Legii nr.227/2022 privind emisiile industriale). 
De asemene la lit. c) și d) din același alineat, sunt specificate activitățile desfășurate în baza autorizației pentru gestionarea deșeurilor, eliberată conform prevederilor Legii nr.209/2016 privind deșeurile.

	Prevederile punctului 9 din proiectul Regulamentului stabilesc obligații pentru producători, unele din care sunt expus incert (pot crea situații de interpretări diferite și de conflict), și/sau vor fi greu de realizat, sau în defavoarea acestora. 
Spre exemplu: 
9.2. să aplice principii de proiectare ecologică, astfel încât produsele textile să fie mai durabile, reparabile, reutilizabile și reciclabile, cu utilizarea pe cât posibil a materialelor sigure și cu conținut redus de substanțe periculoase, în conformitate cu prevederile legislației naționale și, după caz, cu standardele europene aplicabile; 
9.4. să reducă supra-producția și să combată practici de tip fast fashion; 
9.11. să integreze, în măsura posibilităților, criterii de trasabilitate digitală (ex. cod QR, etichetă inteligentă sau pașaport digital pentru produs) pentru a facilita monitorizarea ciclului de viață și a destinației textilelor; aceste cerințe se vor aplica gradual, conform planului național de implementare. 
Se recomandă revizuirea obligațiilor prevăzute la p. 9 și argumentarea acestora în Nota de fundamentare și dacă astfel de obligații se regăsesc la nivel de documentele UE.
	Se acceptă.
Textul pct. 9.2, 9.4 și  9.11 ajustat conform recomandărilor, fiindpăstrată ideea de ecodesign și digital product passport din Regulamentul (UE) 2024/1781, dar elimină expresiile deschise precum „pe cât posibil”, „în măsura posibilităților” sau „combată practici de tip fast fashion”, care, în forma actuală, sunt vulnerabile sub aspectul previzibilității normei.
Nota de fundamentare completată la pct. 3.1. și 5.2.

	Proiectul Regulamentului conține prevederi expuse la general, care vor genera acte permisive. 
Spre exemplu: 
operator autorizat (noțiunea produse textile uzate/purtate); 









aprobate de autoritatea competentă (p.9.5); 

contract cu operatori autorizați pentru gestionarea deșeurilor textile (p.18.1.3.); 

operatorii autorizați care dețin instalații (p.28.19); 
operatorii autorizați de Agenția de Mediu pentru activitatea de colectare, pregătirea pentru reutilizare, transport, sortare, depozitare, recondiționare, reciclare, valorificare sau eliminare a deșeurilor textile (p.30); 
operatorii autorizați (p.40); 
transferate către operatori autorizați (p.48); 
operatorii autorizați (p. 53-55, 59, 60, 63, 64); 
unităților autorizate pentru acest scop de către Agenția de Mediu (p.80); raport de evaluare a conformității (p.95.2). 
Prevederile respective necesită a fi modificate, fiind prevăzute norme de trimitere la prevederi concrete din legea care prevede act permisiv pentru astfel de activitate economică și care reglementează condițiile și procedura de eliberare a acestora. Sau de exclus cuvintele referitor la autorizare și raport de evaluare a conformității.
	Se acceptă.
Prevederea „operator autorizat” este deja utilizată în legea cadrul, ex. art.12 alin.(18), art. 121 alin.(4) lit. c), etc. ca să nu creeze confuzii, se completează cu noțiunea „operator autorizat operator al instalației și/sau al activității de gestionare a deșeurilor textile, autorizat de Agenția de Mediu, conform prevederilor art. 25 din Legea nr. 209/2016 privind deșeurile și, după caz, ale art. 12–27 din Legea nr. 227/2022 privind emisiile industriale, pentru operațiunile aplicabile de colectare, transport, sortare, pregătire pentru reutilizare, recondiționare, reciclare, valorificare sau eliminare.”
La pct. 9.5 autoritatea competență a fost substituită cu - Agenția de Mediu.
Cu referire la „contract cu operatori autorizați pentru gestionarea deșeurilor textile” completat cu specificări - de Agenția de Mediu. 
Prevederile prezentate ulterior în acest punct aveau un caracter general, însă, odată cu includerea noțiunii de „operator autorizat”, acestea au fost clarificate, fiind inclusă trimiterea la norma concretă care prevede act permisiv și procedura de eliberarea a acestuia.

	Proiectul conține norme cu elemente de incertitudine. 
Spre exemplu: 
în conformitate cu prevederile legislației naționale (p.9.2); 
în limitele competențelor stabilite de legislația în vigoare (p. 26); 
în conformitate cu standardele igienice-sanitare aplicabile (p.46); 
să respecte condițiile igienice-sanitare corespunzătoare (p.50). 
Pentru a evita situații de interpretări discreționare, se recomandă concretizarea prevederilor respective sau excluderea acestora.
	Se acceptă.
Pct. 9.2 a fost ajustat în contextul obiecțiilor expuse supra.
Formulele de la pct. 9.2 și pct. 26 nu se exclud, întrucât acestea au caracter de corelare cu cadrul normativ existent și nu instituie obligații sau competențe autonome în afara legii. În special, sintagma „în limitele competențelor stabilite de legislația în vigoare” are rol limitativ și nu generează marjă discreționară.
În schimb, expresiile de la pct. 46 și pct. 50, deși au suport în legislația privind sănătatea publică și în normele speciale aplicabile mărfurilor textile folosite, se ajustează redacțional pentru a utiliza terminologia proprie cadrului sanitar, respectiv „norme sanitare aplicabile” și „cerințe de sănătate publică”, ceea ce va asigura o mai bună claritate și previzibilitate a normei.

	Capitolul III (p. 10-24) prevede norme referitor la înregistrarea producătorilor. 
Este prevăzut depunerea cererii (p.18) însoțită de un șir de documente, unele din care nu se acceptă din considerentele expuse mai sus (p.18.2.2.). 
Agenția de Mediu adoptă o decizie cu privire la aprobarea planului operațional în termen de 10 zile lucrătoare, termen în care poate solicita clarificări și informații necesare pentru a permite o evaluare substanțială a planului (p.19). Agenția de Mediu eliberează numărul de înregistrare pentru producătorii de produse textile în termen de 10 zile lucrătoare din ziua acceptării cererii (p.20). Înregistrarea producătorilor în Lista producătorilor este valabilă pe o perioadă de 5 ani. Cererea de reînnoire a înregistrării se depune cu 2 luni înainte de expirarea perioadei de valabilitate (p.21). Prevederile respective constituie procedură de eliberare a unui act permisiv și nu se acceptă. 
Se recomandă reformularea prevederilor capitolului III, fiind stabilită procedura de înregistrare în baza notificării.
	Nu se acceptă. 
Procedura de notificare pentru importul, exportul și tranzitul deșeurilor este aplicabilă potrivit prevederilor capitolului VIII din Legea-cadru, care stabilește cadrul juridic general privind circulația transfrontalieră a deșeurilor. Această procedură are caracter de mecanism de permisiune prealabilă, fiind destinată asigurării controlului autorității competente asupra operațiunilor de introducere, scoatere sau tranzitare a deșeurilor pe teritoriul Republicii Moldova.
În acest sens, propunerea nu poate fi acceptată, deoarece aspectele vizate sunt deja acoperite de norma legală primară, iar reiterarea sau detalierea acestora în proiect ar putea conduce la dublarea reglementării și la afectarea clarității cadrului normativ.
Obligația de înregistrare a producătorilor în Lista producătorilor se menține, întrucât aceasta rezultă din art. 12 din Legea nr. 209/2016 privind deșeurile și corespunde exigențelor Directivei 2008/98/CE, astfel cum a fost modificată prin Directiva (UE) 2025/1892, care impune instituirea unui registru al producătorilor de textile și înregistrarea acestora în vederea monitorizării respectării obligațiilor REP.

	
	14
	Prevederile punctului 17 din proiectul Regulamentului stabilesc, că în cazul în care producătorul nu este stabilit pe teritoriul Republicii Moldova, acesta are obligația de a desemna un reprezentant autorizat pe teritoriul național, care să îndeplinească în numele său obligațiile prevăzute de prezentul Regulament. Prevederile respective ridică semne de întrebare, deoarece nu pot fi stabilite obligații pentru agenți economici care activează pe teritoriul unui alt stat și se recomandă reformularea sau excluderea acestora.
	Nu se acceptă. 
Prevederea pct. 17 nu instituie obligații extrateritoriale, ci stabilește condiții de conformare pentru producătorii care plasează pe piață Republicii Moldova produse textile prin vânzări la distanță. 
Soluția este conformă Directivei 2008/98/CE, modificată prin Directiva (UE) 2025/1892, care include în noțiunea de producător și operatorii stabiliți în alt stat sau într-o țară terță care vând prin contracte la distanță direct utilizatorilor finali și impune desemnarea unui reprezentant autorizat în statul de comercializare, în strânsă legătură cu obligația de înregistrare în registrul producătorilor.                                                                       
Această soluție este în concordanță directă cu Directiva 2008/98/CE, astfel cum a fost modificată prin Directiva (UE) 2025/1892. Definiția europeană a „producătorului de produse textile” include expres persoana stabilită într-un alt stat membru sau într-o țară terță care vinde produse textile prin contracte la distanță direct utilizatorilor finali din alt stat. În plus, art. 22a alin. (3) din Directiva vizată prevede că statele membre trebuie să asigure că un astfel de producător, stabilit în alt stat membru și care pune pentru prima dată produse textile pe teritoriul lor, desemnează prin mandat scris o persoană stabilită pe teritoriul respectiv ca reprezentant autorizat pentru îndeplinirea obligațiilor ce țin de schema REP, pentru producătorii stabiliți în țări terțe, directiva permite statelor să prevadă aceeași cerință. 
Obiecția nu poate fi reținută, întrucât instituția reprezentantului autorizat pentru responsabilitatea extinsă a producătorului este direct corelată cu mecanismul de înregistrare a producătorilor. În acest sens, art. 22b din Directivă instituie obligația statelor membre de a crea un registru al producătorilor pentru produsele textile și stabilește obligația producătorilor de a se înregistra în fiecare stat membru în care pun pentru prima dată produsele pe piață.
Totodată, norma europeană permite statelor membre să condiționeze plasarea pe piață a produselor textile de înregistrarea producătorului sau, după caz, a reprezentantului autorizat al acestuia pentru responsabilitatea extinsă a producătorului. Prin urmare, reprezentantul autorizat nu constituie un element distinct sau străin de registrul producătorilor, ci reprezintă un mecanism juridic necesar pentru asigurarea aplicabilității obligațiilor REP în raport cu producătorii nerezidenți.
În consecință, propunerea nu se acceptă, deoarece reglementarea reprezentantului autorizat în conexiune cu registrul producătorilor este justificată de prevederile dreptului Uniunii Europene și este necesară pentru asigurarea trasabilității, controlului și executării obligațiilor ce revin producătorilor care plasează produse textile pe piață.

	
	15
	Prevederile punctului 27 din proiectul Regulamentului stabilesc, că producătorii de produse textile care își onorează responsabilitatea extinsă a producătorului în mod individual trebuie: 
· să asigure măsuri de prevenire a poluării cu deșeuri textile prevăzute de prezentul Regulament (27.2); 
· să asigure colectarea separată a deșeurilor textile în conformitate cu prevederile prezentului Regulament, pentru a facilita pregătirea pentru reutilizare, reciclare și valorificarea acestora (27.3); 
· să asigure îndeplinirea țintelor de colectare pentru reutilizare și/sau valorificare prevăzute în anexa nr. 7 a prezentului Regulament, si inclusiv stocarea corespunzătoare până la predare conform cerințelor stabilite de art. 12/3 din Legea nr. 209/2016 privind deșeurile (27.4); să țină evidența privind tipul și cantitatea produselor textile plasate pe piață, a cantității deșeurilor textile colectate separat, inclusiv reutilizate și/sau predate pentru reciclare și/sau valorificare, în temeiul art. 12. alin (5) lit. d) din Legea nr. 209/2016 privind deșeurile, inclusiv la punctele de colectare organizate (27.5). 
Se recomandă de prevăzut în Nota de fundamentare costurile de conformare pentru responsabilitățile respective. 
Recomandare valabilă și pentru p.28 referitor la responsabilitățile, care vor genera de costuri.
	Se acceptă.
Nota de fundamentare a fost completată la capitolul 4.3. Impactul asupra sectorului privat.

	Prevederile punctului 27.6 din proiectul Regulamentului stabilesc, că producătorii de produse textile care își onorează responsabilitatea extinsă a producătorului în mod individual trebuie să raporteze anual Agenției de Mediu datele privind cantitatea de deșeuri textile colectate și reciclare, în temeiul art. 12. alin (5) lit. i) din Legea nr. 209/2016 privind deșeurile, respectând prevederile pct. 72 din prezentul Regulament. 
Pentru a evita situații de interpretări discreționare, se recomandă de prevăzut termen concret, în limitele căruia va fi efectuată raportarea anuală. Recomandare valabilă și pentru p. 28.12, 32.5, 77.
	Se acceptă.
Pct. 27.6 ajustat cu trimitere la pct. 4 sbp. 2) din Instrucțiunea cu privire la ținerea evidenței și transmiterea datelor și informațiilor despre deșeuri și gestionarea acestora, aprobată prin Hotărârea Guvernului nr. 501/2018, care stabilește expres termenul limită de raportare anuală.

	
	17
	La p. 30.5 este prevăzut, că operatorii, care activează în domeniile de colectare, pregătirea pentru reutilizare, transport, sortare, depozitare, recondiționare, reciclare, valorificare sau eliminare a deșeurilor textile organizează periodic sesiuni de instruire pentru personal privind sortarea corectă a deșeurilor textile. 
Se recomandă de argumentat în Nota de fundamentare stabilirea unor astfel de obligații pentru operatorii, care nu sortează deșeurilor textile.
	Se acceptă.
Nota de Fundamentare a fost suplinită cu argumentarea prevederilor din pct. 30.5 la secțiunea 3.1 și 5.2.

	
	18
	Prevederile punctelor 79 - 88 din proiectul Regulamentului stabilesc norme referitor la contribuțiile financiare pentru producători. 
Se recomandă de prezentat în Nota informativă informație referitor la costurile cuantificate, care vor fi suportate.
	Nu se acceptă.
În secțiunea 4.2 din Nota de Fundamentare sunt incluse enumerarea costurilor, prezentarea mecanismului REP, mențiune privind taxele pentru acte permisive, explicații privind sursele de finanțare, repere orientative privind costurile de colectare/sortare și valoarea economică a reutilizării.

	Evaluarea notei de fundamentare (analizei impactului de reglementare)

La sub punctului 2.1 se recomandă de expus doar informația relevantă referitor la temeiul legal sau raționamentul intervenției. Este prevăzut că proiectul abordează necesitatea de a completa cadrul legal existent și de a elabora cadrul normativ nou, eliminând astfel discrepanțele dintre legislația națională și cea europeană referitor la gestionarea deșeurilor textile.  

	Nota de Fundamentare

Se acceptă.
Pct. 2.1. a fost redactat în baza raționamentului intervenției și a obligațiilor statului prevăzute în documentele de politici.
 
S-au urmat recomandările și au fost incluse obiectivele urmărite și soluțiile propuse în mod măsurabil și în timp la pct.3.

Totodată, Nota de fundamentare a fost completată la pct. 5. Compatibilitatea proiectului actului normativ cu legislația UE, sunt expuse care acte UE stau la baza proiectului de Regulament propus spre examinare și avizare.
Preluarea cerințelor Directivei 2008/98/CE privind deșeurile (actualizată), preluarea Anexei VII din Regulamentul (UE) 2024/1781 al Parlamentului European și al Consiliului din 13 iunie 2024 de instituire a unui cadru pentru stabilirea cerințelor în materie de proiectare ecologică pentru produsele sustenabile, de modificare a Directivei (UE) 2020/1828 și a Regulamentului (UE) 2023/1542 care prevede  interzicerea distrugerii de către operatorii economici a unor produse de consum (îmbrăcăminte și accesorii de îmbrăcăminte, etc.)


	
	
	Se recomandă de expus mai detaiat la compartimentul 2.2 informația respectivă, fiind prezentate discrepanțele dintre legislația națională și cea europeană (norme concrete din regulamente UE, care se preconizează a fi transpuse în proiectul Regulamentului) referitor la gestionarea deșeurilor textile. 









La acest compartiment este prevăzut, că la nivel național impactul de mediu al acestui sector practic nu a fost analizat până la moment, respectiv nu există prevederi legislative care să facă responsabili producătorii de gestionarea deșeurilor textile rezultate din produsele plasate pe piață. 
Impactul de mediu al acestui sector în continuare va fi analizat prin rolul său în dezvoltarea economiei naționale (pag.38). Abordarea respectivă ridică semene de întrebare, deoarece problema poluării mediului poate să existe doar la nivel estimativ (cum este prevăzut la pag.43) dar nu și în realitate 
reieșind din faptul că în Republica Moldova nivelul de trai este destul de scăzut.
	Se acceptă.
Deși pct. 2.2 după figura nr. 8 conține expunerea problemelor care necesită a fi soluționate pentru a completa acest vid legislativ care conduce la pierderi economice, riscuri pentru mediu și scăderea competitivității industriei textile naționale.
Pct. 2.2. a fost completat în vederea evidențierii discrepanțelor dintre legislația națională și cea europeană, a descrierii situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor existente. 
Totodată, au fost expuse în mod detaliat neconcordanțele dintre legislația națională și cea europeană.

Deși impactul de mediu al sectorului textil nu a fost analizat sistemic prin studii oficiale naționale, acest fapt nu indică absența problemei, ci reflectă o lacună de reglementare în monitorizarea fluxului de deșeuri textile. Datele estimative disponibile și volumul importurilor de textile și îmbrăcăminte purtată demonstrează că Republica Moldova generează cantități semnificative de deșeuri textile, care ajung în amestec în depozitele de deșeuri. Nivelul scăzut de trai nu elimină problema, întrucât predomină pe piață produse textile ieftine, cu durată redusă de utilizare, ceea ce conduce la creșterea rapidă a volumului de textile eliminate și la imposibilitatea reutilizării sau reciclării acestora.

Problema este absența datelor oficiale care să măsoare dimensiunea poluării. Deșeurile textile există în cantități considerabile, dar nu sunt monitorizate, colectate separat sau gestionate printr-un sistem responsabil.

	
	
	Este prevăzut, că aceste date de fapt demonstrează că piața europeană se debarasează inteligent de mărfurile textile uzate (care mai prezintă interes pentru comerțul acestora), asigurând circularitatea acestora pe alte piețe internaționale dintre care face parte și Republica Moldova. Transportarea hainelor purtate/uzate dintr-o țară în alta nu le face circulare și nu susține tranziția spre o economie circulară. 
Dacă inițial aceste haine ajungeau în gropile de gunoi din Occident, acum ele sfârșesc în gropile de gunoi din Republica Moldova. Reieșind din informația respectivă, este necesar de analizat și alte oportunități de soluționare a problemei decât cele expuse în proiectul Regulamentului.
	Nu se acceptă.
Având în vedere că o parte considerabilă a produselor textile uzate importate în Republica Moldova reprezintă de facto deșeuri, iar transportarea acestor textile din spațiul european pe piața națională nu constituie circularitate, ci doar relocarea problemei, devine necesară analiza și a altor opțiuni de intervenție. 
Mecanismul REP, deși indispensabil, nu poate acoperi integral impactul fluxurilor de haine purtate care ajung rapid să fie eliminate în gropile de gunoi.
 
Prin urmare, se impune evaluarea unor măsuri suplimentare, precum:
- revizuirea cadrului de import al textilelor second-hand, introducerea criteriilor stricte de calitate, limitarea volumelor importate, instituirea unor taxe de mediu sau a unui sistem de „autorizare, astfel încât soluția finală să includă atât responsabilizarea producătorilor, cât și prevenirea intrării pe piață a textilelor cu durată foarte redusă de viață.

	
	
	Menționăm, că exemplele și informația prezentată în Nota de fundamentare referitor la producerea globală, în alte țări și regiuni nu este relevantă, deoarece proiectul Regulamentului este elaborat pentru Republica Moldova.  
• Obiectivele urmărite şi soluțiile propuse  
La acest compartiment se recomandă de stabilit obiectivele, care trebuie să fie legate de problemă/probleme, și necesită expuse în mod măsurabil și fixat în timp.  
• Analiza impactului de reglementare 
La sub punctul 4.3 (pag. 52) se recomandă de revizuit informația din tabelul 4 - Lista actelor permisive emise de către Agenția de Mediu pentru instalațiile și/sau activitățile de gestionare a deșeurilor, deoarece a fost modificat cadrul legal.  
	Se acceptă parțial.
Se acceptă observația în partea ce ține de necesitatea concentrării Notei de fundamentare pe situația din Republica Moldova și de necesitatea delimitării clare dintre datele naționale disponibile, estimările realizate și informațiile comparative utilizate pentru contextualizare.
Totodată, nu se consideră oportună excluderea integrală a informațiilor comparative privind Uniunea Europeană, alte state sau datele globale, deoarece acestea nu sunt utilizate ca date statistice naționale, ci ca repere de context pentru explicarea raționamentului intervenției normative. Proiectul Regulamentului transpune prevederi ale Directivei 2008/98/CE privind deșeurile și este elaborat în contextul alinierii Republicii Moldova la acquis-ul Uniunii Europene, inclusiv în materia responsabilității extinse a producătorului, colectării separate, reutilizării, reciclării și trasabilității deșeurilor textile.
În același timp, se va preciza în Nota de fundamentare că, pe segmentul produselor textile și al deșeurilor textile, Republica Moldova nu dispune, la etapa actuală, de date statistice complete privind cantitățile de produse textile plasate pe piață, cantitățile de textile devenite deșeuri, fluxurile post-consum, gradul real de reutilizare, reciclare sau eliminare. Această lipsă de date constituie una dintre problemele de reglementare care impun intervenția normativă, întrucât, în absența unui mecanism de înregistrare, raportare și trasabilitate, autoritățile nu pot evalua complet impactul sectorului și nu pot monitoriza eficient fluxurile de deșeuri textile.
Datele comparative privind Uniunea Europeană și alte regiuni vor fi păstrate, deoarece servesc la fundamentarea riscurilor și a necesității de reglementare, cu precizarea expresă că acestea au caracter orientativ și contextual. Argumentarea principală a proiectului va rămâne fundamentată pe datele naționale disponibile: importurile semnificative de produse textile, inclusiv produse textile purtate/uzate, lipsa colectării separate funcționale, raportările incomplete privind deșeurile textile, lipsa responsabilizării producătorilor și lipsa infrastructurii de reutilizare, reciclare și valorificare.
Prin urmare, Nota de fundamentare va fi ajustată astfel încât exemplele globale și europene să nu fie prezentate ca date aplicabile direct Republicii Moldova, ci ca repere comparative utilizate în lipsa unor date naționale complete, iar necesitatea proiectului să fie justificată prin problema reală identificată la nivel național: lipsa unui sistem de evidență, raportare, trasabilitate și responsabilitate extinsă a producătorului pentru produsele textile și deșeurile textile.

	
	
	La sub punctul 4.3 (pag. 52) se recomandă de revizuit informația din tabelul 4 - Lista actelor permisive emise de către Agenția de Mediu pentru instalațiile și/sau activitățile de gestionare a deșeurilor, deoarece a fost modificat cadrul legal.  
	Se acceptă.


	
	
	La sub punctul 4.3 (pag.56) este prevăzut, că producătorii și importatorii de textile – vor suporta principalele obligații noi. Aceștia vor fi obligați să finanțeze integral colectarea și reciclarea deșeurilor textile provenite din produsele pe care le introduc pe piață (sistem REP), conform modelelor din statele membre ale UE. Totodată, la pag. 54 este prevăzut, că cuantumul contribuțiilor REP modulate va fi stabilit de sistemele colective de Responsabilitate Extinsă a Producătorului, în baza unor criterii clare și unitare de modulare aprobate prin Ordin al Ministerului Mediului. Această 
reglementare nu implică cheltuieli din bugetele componente ale bugetului public național (BPN), iar costurile de implementare vor fi acoperite integral din contribuțiile producătorilor în cadrul mecanismului de Responsabilitate Extinsă a Producătorului (REP). Informația respectivă nu oferă claritate referitor la costurile cuantificate și se recomandă de prezentat costurile respective.  
	Se acceptă parțial.
Afirmația din Nota de fundamentare privind suportarea costurilor de către producătorii și importatorii de produse textile este conformă cu mecanismul responsabilității extinse a producătorului, prevăzut de Legea nr. 209/2016 privind deșeurile. Potrivit art. 12 alin. (21)–(24) și art. 29 din Legea nr. 209/2016, producătorii produselor supuse reglementărilor REP suportă costurile necesare aferente colectării separate, transportului, tratării, atingerii țintelor, informării, colectării datelor, raportării și administrării sistemului, cu respectarea principiului „poluatorul plătește” și fără a depăși costurile necesare pentru prestarea eficientă a serviciilor de gestionare a deșeurilor.
Totodată, pentru evitarea interpretării extensive a formulării „finanțare integrală”, Nota de fundamentare va fi clarificată redacțional. 
La sbp. 4.3 se va preciza că producătorii/importatorii nu suportă o obligație nelimitată, ci costurile necesare și justificate aferente obligațiilor REP, calculate în funcție de cantitățile de produse textile plasate pe piață, țintele stabilite, costurile efective ale sistemului și veniturile obținute din reutilizare sau valorificare

	
	
	La sub punctul 4.3 (pag.58) este prevăzut, că conform datelor publicate de Agenția de Mediu, în anul 2023 au fost colectate separat 98,69 tone deșeuri textile post-consum. În mediu conform calculelor efectuate un cetățean din Republica Moldova generează 12,5-13 kg deșeuri textile pe an, respectiv ar fi o cantitate totală de deșeuri textile post -consum generate la nivel național de 30391,00 tone. Se recomandă de prezentat sursa concretă (link la un raport), care reflectă informația respectivă.
	Se acceptă.
Linkul va fi atașat în textul notei odată ce Agenția de Mediu va finaliza transpunerea informației de pe versiunea veche pe versiunea nouă a paginii web.

	
	
	• Avizarea și consultarea publică a proiectului actului normativ 
La acest compartiment este prevăzut, că pe parcursul procesului de elaborare, au fost organizate trei runde de consultări publice. Consultările publice au reunit reprezentanți ai autorităților publice centrale și locale, ai mediului de afaceri din sectorul textilelor și îmbrăcămintei, operatori de gestionare a deșeurilor, organizații ale societății civile și alți actori relevanți. Observațiile și propunerile formulate în cadrul acestor consultări au fost analizate și, după caz, integrate în versiunea actualizată a proiectului de Regulament. Se recomandă prezentarea informației referitor la participanții din partea mediului de afaceri, fiind prezentate observațiile și propunerile formulate și care din ele au fost luate în considerare.
	Se acceptă.
Listele persoanelor înregistrate/participante se atașează.

	Cancelaria de Stat 
nr. 14-69-3515
din 26.03.2026
	
	Urmare a examinării proiectului de hotărâre pentru aprobarea Regulamentului privind gestionarea produselor textile și a deșeurilor textile (număr unic 230/MM/2026), comunicăm următoarele. 
Pct. 98 și pct. 99 se propun a fi expuse în următoarea redacție: 
„98. Inspectoratul pentru Protecția Mediului exercită funcția de supraveghere și control conform Legii nr. 131/2012 privind controlul de stat, Legii nr. 1515/1993 privind protecția mediului înconjurător, Legii nr. 86/2014 privind evaluarea impactului asupra mediului și a Legii nr. 209/2016 privind deșeurile. 99. Nerespectarea prevederilor prezentului Regulament atrage după caz răspundere civilă, contravențională și penală.” Prevederile pct. 98 și 99 sunt formulate într-o manieră generală, care nu asigură claritate. În acest sens, se consideră necesară reformularea acestora, în vederea redării într-o formă mai clară și previzibilă.
	Se acceptă.

	Ministerul Sănătății
Nr. 09/1096 din 30.03.2026
	
	Ministerul Mediului și comunică lipsa de obiecții și propuneri.
	Se ea act.

	Centrul de armonizare a legislație
Nr. 31/02-126-3533 din 27.03.2026
	
	1. Directiva 2008/98/CE
a) Măsuri naționale de transpunere ale Directivei 2008/98/CE
Evaluând gradul de realizare a angajamentelor de transpunere și implementare a Directivei 2008/98/CE în legislația națională, constatăm că, actul UE prenotat reprezintă un exercițiu de continuitate a armonizării legislației naționale în domeniul reciclării deșeurile în măsura în care
dispozițiile acestuia au constituit anterior obiect al transpunerii parțiale prin Legea nr. 209/2016 privind deșeurile, precum și Hotărârea de Guvern nr. 561/2020 pentru aprobarea Regulamentului privind ambalajele şi deșeurile de ambalaje.
	Se ea act.

	
	
	b) Analiza comparativă a transpunerii Directivei 2008/98/CE 
În ceea ce privește transpunerea Directivei 2008/98/CE, menționăm că Regulamentul privind gestionarea produselor textile și a deșeurilor textile asigură transpunerea parțială a actului UE menționat supra.
	Se ea act.

	
	
	c) Obiecții privind compatibilitatea actului național cu prevederile Directivei 2008/98/CE
Analizând proiectul național, cât și actele normative naționale menționate mai sus, constatăm că, acestea nu asigură transpunerea unor norme UE (fie obligatorii, fie cu caracter opțional), iar Tabelul de concordanță nu conține informații referitoare la motivele netranspunerii. Astfel, aceste prevederi UE se referă la:
1. noțiunile de „deșeuri alimentare”, „platformă online”, „furnizor de servicii de logistică”, „utilizator final”, „entitate din sectorul economiei sociale”, „produs de consum nevândut”, „deținător de deșeuri”, precum și „comerciant” din art. 3 (4a), (4e), (4f), (4h), (4i), (4j), (6), (7) și (36) din Directiva 2008/98/CE;
2. art. 9 (a) din actul UE în ceea ce privește prevenirea generării de risipă alimentară;
3. art. 11 (b) din actul UE în ceea ce privește raportul de alertă timpurie;
































4. Anexa IVb din actul UE, în ceea ce privește conținutul planului de punere în aplicare care trebuie prezentat în temeiul articolului 11 alineatul (3). 
	Se acceptă.
Tabelul de concordanță aferent Directivei 2008/98/CE va fi revizuit și completat la compartimentul „Observații”, în vederea reflectării motivelor care stau la baza netranspunerii sau transpunerii parțiale a unor prevederi ale actului Uniunii Europene, inclusiv art. 3 pct. 4a, 4e, 4f, 4h, 4i, 4j, 6, 7 și 36, art. 9a, art. 11b și Anexa IVb.
În partea ce ține de noțiunea „deșeuri alimentare” și de prevederile referitoare la prevenirea generării de deșeuri alimentare/risipă alimentară, se va indica faptul că acestea nu se transpun prin prezentul proiect de hotărâre a Guvernului, întrucât obiectul proiectului este limitat la instituirea cadrului juridic privind gestionarea produselor textile și a deșeurilor textile. Totodată, se va menționa că legislația națională conține deja reglementări conexe în domeniul deșeurilor alimentare, inclusiv art. 14 din Legea nr. 296/2017 privind cerințele generale de igienă a produselor alimentare, precum și Legea nr. 299/2022 privind prevenirea pierderii și risipei de alimente, care reglementează măsuri de prevenire a pierderii și risipei de alimente și utilizează noțiunea de „pierdere și risipă de alimente”.
Totodată, Tabelul de concordanță va fi completat cu mențiunea că transpunerea suplimentară și sistemică a prevederilor Directivei 2008/98/CE care exced obiectului prezentului proiect urmează a fi realizată prin proiectul de lege privind modificarea Legii nr. 209/2016 privind deșeurile, acțiune planificată pentru anul 2027 în Programul național de aderare a Republicii Moldova la Uniunea Europeană pentru anii 2025–2029, aprobat prin Hotărârea Guvernului nr. 306/2025, Clusterul IV, nr. d/o 41. Inițierea elaborării proiectului de lege privind modificarea Legii nr. 209/2016 privind deșeurile este publicată pe platforma particip.gov.md, https://particip.gov.md/ro/document/stages/proiectul-de-lege-privind-modificarea-legii-nr-2092016-privind-deseurile/16095 .
Astfel, obiecția se acceptă în partea ce ține de necesitatea completării Tabelului de concordanță cu explicații privind motivele netranspunerii sau transpunerii parțiale, fără a fi necesară extinderea obiectului prezentului proiect asupra domeniului deșeurilor alimentare, având în vedere că acest aspect urmează a fi abordat prin intervenția legislativă distinctă asupra Legii nr. 209/2016 privind deșeurile și prin cadrul normativ sectorial relevant.

Prevederea nu se transpune. Neaplicabilă la etapa actuală.
Anexa IVb stabilește conținutul planului de punere în aplicare care trebuie prezentat în temeiul art. 11 alin. (3) din Directiva 2008/98/CE, în contextul îndeplinirii obiectivelor aplicabile statelor membre ale Uniunii Europene și al raportării către Comisia Europeană.
Republica Moldova are statut de stat candidat la aderarea la Uniunea Europeană, dar nu are, la această etapă, calitatea de stat membru, motiv pentru care obligația procedurală de prezentare către Comisia Europeană a planului de punere în aplicare prevăzut de Anexa IVb nu este aplicabilă.
Totodată, prezentul proiect are ca obiect reglementarea gestionării produselor textile și a deșeurilor textile, inclusiv prin aplicarea responsabilității extinse a producătorului pentru acest flux, și nu reglementarea mecanismului general de raportare aferent obiectivelor stabilite pentru statele membre. Prin urmare, Anexa IVb nu se transpune prin prezentul proiect.

	
	
	Totodată, Anexa nr. 1 la proiectul național nu a preluat codurile produselor care fac obiectul răspunderii extinse a producătorilor pentru anumite produse textile, asociate textilelor și de încălțăminte din Partea II a tabelului din Anexa IVc a Directivei 2008/98/CE și anume, Codurile NC 6401- 6405.
	Se acceptă parțial.
Se confirmă faptul că Directiva 2008/98/CE privind deșeurile, astfel cum a fost modificată prin Directiva (UE) 2025/1892, include în domeniul mecanismului de responsabilitate extinsă a producătorului atât produsele textile, cât și produsele conexe textilelor și încălțămintea. Totodată, prezentul proiect de Regulament are ca obiect prima etapă de transpunere și implementare a mecanismului REP, respectiv segmentul produselor textile și al deșeurilor textile.
Această opțiune este justificată prin necesitatea unei implementări graduale, proporționale și previzibile a noilor obligații, ținând cont de faptul că Republica Moldova nu dispune, la etapa actuală, de un sistem complet de evidență statistică și trasabilitate pentru aceste fluxuri, iar infrastructura de colectare separată, sortare, reutilizare și reciclare a deșeurilor textile este încă în proces de dezvoltare.
Extinderea imediată a mecanismului și asupra încălțămintei ar presupune reglementarea unui flux cu particularități distincte de compoziție, colectare, sortare și tratare, ceea ce necesită o analiză separată a impactului de reglementare și o pregătire suplimentară a mediului de afaceri. Prin urmare, actualul proiect nu exclude transpunerea integrală a Directivei 2008/98/CE, ci instituie o etapă inițială de aplicare a mecanismului REP pentru produsele textile, urmând ca Republica Moldova să continue procesul de armonizare prin extinderea ulterioară a cadrului normativ asupra produselor conexe textilelor și încălțămintei.
Această abordare permite testarea funcționalității mecanismului REP, acumularea datelor naționale, dezvoltarea capacității instituționale și adaptarea graduală a producătorilor/importatorilor la noile condiții de activitate, fără a afecta obiectivul final de transpunere integrală a acquis-ului Uniunii Europene în domeniul gestionării deșeurilor.

	
	
	d) Măsuri naționale de transpunere a Directivei 2008/98/CE planificate
Potrivit Programului Național de Aderare a Republicii Moldova la Uniunea Europeană pentru perioada 2025-2029, aprobat prin HG nr. 306/2025, finalitatea transpunerii prevederilor Directivei 2008/98/CE, urmează a fi atinsă printr-un alt act normativ – proiectul de Lege privind modificarea
Legii nr. 209/2016 privind deșeurile (acțiunea nr. 33 din Cap. 27, Cluster IV, termen – martie 2027).
	Se acceptă.
În prezent este înregistrată inițiativa legislativă de modificare a Legii nr. 209/2016 privind deșeurile (acțiunea nr. 33 din Cap. 27, Cluster IV, termen – martie 2027), potrivit Programului Național de Aderare a Republicii Moldova la Uniunea Europeană pentru perioada 2025-2029, aprobat prin HG nr. 306/2025.

	
	
	d) Prevederi ale Directivei 2008/98/CE non-aplicabile
Dispozițiile art. 11 (b), art. 27, art. 33 (2), art. 38, art. 38 (a), art. 39 - 43 nu pot constitui obiect al transpunerii, întrucât stabilesc obligații specifice pe seama instituțiilor UE, dispoziții finale și tranzitorii, care nu se supun transpunerii.
	Se ea act.

	
	
	2. Regulamentul (UE) 2024/1781 vizează îmbunătățirea semnificativă a circularității, a performanței energetice și a altor aspecte legate de sustenabilitatea din punctul de vedere al mediului a produselor introduse pe piața Uniunea Europeană.
a) Analiza comparativă a transpunerii Regulamentului (UE) 2024/1781.
În ceea ce privește transpunerea Regulamentului (UE) 2024/1781, menționăm că, proiectul național asigură transpunerea parțială Anexei IV a actului UE în vederea stabilirii mecanismului controlului intern al producției pentru evaluarea conformității produsului, transpus în pct. 9, subpct.
8), sbp. 11), pct. 66 și pct. 95 din proiectul Regulamentului privind gestionarea produselor textile și a deșeurilor textile.
Măsuri naționale de transpunere a Regulamentului (UE) 2024/1781 planificate
Potrivit Programului Național de Aderare a Republicii Moldova la Uniunea Europeană pentru perioada 2025-2029, aprobat prin HG nr. 306/2025, continuarea transpunerii prevederilor Regulamentului (UE) 2024/1781, urmează a fi realizată printr-o serie de acte normative complementare proiectului de hotărâre prezentat, și anume:
– Proiect de Lege privind instituirea unui cadru pentru stabilirea cerințelor în materie de proiectare ecologică pentru produsele sustenabile (acțiunea nr. 4, Cap. 15, termen – decembrie 2026);
















– Proiect Hotărâre de Guvern cu privire la aprobarea Regulamentului privind inspecția sistemelor de încălzire (acțiunea nr. 5, Cap. 15, termen – iulie 2026);





– Proiect Hotărâre de Guvern cu privire la aprobarea Regulamentului privind inspecția sistemelor de ventilare și condiționare (acțiunea nr. 6, Cap. 15, termen – iulie 2026).
	Se ea act.










Ministerul Energiei a inițiat procesului de elaborare a proiectului de lege privind cerințele în materie de proiectare ecologică aplicabile produselor sustenabile, în vederea transpunerii în legislația națională a Regulamentului (UE) nr. 2024/1781 al Parlamentului European și al Consiliului din 13 iunie 2024 privind instituirea unui cadru pentru stabilirea cerințelor în materie de proiectare ecologică pentru produsele sustenabile, de modificare a Directivei (UE) 2020/1828 și a Regulamentului (UE) 2023/1542 și de abrogare a Directivei 2009/125/CE, publicat în Jurnalul Oficial al Uniunii Europene L 2024/1781 din 28 iunie 2024 (CELEX: 02024R1781). 
Link: https://particip.gov.md/ru/document/stages/anunt-cu-privire-la-initierea-elaborarii-proiectului-de-lege-privind-cerintele-in-materie-de-proiect/15250 

Ministerul Energiei a inițiat procesului de elaborare a proiectului Hotărârii de Guvern pentru aprobarea Regulamentului privind inspecția sistemelor de încălzire.
Link: https://particip.gov.md/ro/document/stages/*/15539 

Ministerul Energiei a inițiat procesului de elaborare a proiectului Hotărârii de Guvern pentru aprobarea Regulamentului privind inspecția sistemelor de ventilare și condiționare.
Link:  https://particip.gov.md/ro/document/stages/aunt-cu-privire-la-initierea-elaborarii-proiectului-hotararii-de-guvern-pentru-aprobarea-regulamentu/15540 

	
	
	III. Respectarea mecanismului de armonizare
a) Observații privind clauza de armonizare
Reieșind din constatările expertizei de compatibilitate referitoare la transpunerea actelor UE menționate supra, clauza de armonizare pentru proiectul național, urmează a fi modificată și expusă în următoarea redacție:
Prezenta Hotărîre:
- transpune parțial Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive (text cu relevanță pentru SEE), publicată în Jurnalul Oficial al Uniunii Europene seria L 312 din 22 noiembrie 2008, CELEX 32008L0098, așa cum a fost modificată ultima dată prin Directiva 2025/1892/UE a Parlamentului European a Consiliului din 10 septembrie 2025;
- transpune parțial Anexa VII din Regulamentul (UE) 2024/1781 al Parlamentului European și al Consiliului din 13 iunie 2024 de instituire a unui cadru pentru stabilirea cerințelor în materie de proiectare ecologică pentru produsele sustenabile, de modificare a Directivei (UE) 2020/1828 și a Regulamentului (UE) 2023/1542 și de abrogare a Directivei 2009/125/CE, CELEX 32024R1781, publicat în Jurnalul Oficial al Uniunii Europene L din 24 iunie 2024.
	Se acceptă.

	
	
	b) Obiecții privind tabelele de concordanță
În rezultatul examinării Tabelului de concordanță la Directiva 2008/98/CE, constatăm că nu corespunde în totalitate cerințelor legale înaintate pentru acesta. În acest sens, se impune completarea compartimentul 9 al Tabelului de concordanță cu explicațiile și motivele care stau la baza netranspunerii sau transpunerii parțiale a prevederilor actului UE (art. 3 (4a), (4e), (4f), (4h), (4i), (4j), (6), (7) și (36), art. 9 (a), art. 11 (b), Anexa IVb), fiind inserate trimiteri, mențiuni relevante ce menționează diferențele dintre prevederile Directivei 2008/98/CE și prevederile proiectului de act normativ național;
	Se acceptă.

	
	
	Cu referire la tabelul de concordanță pentru Regulamentul (UE) 2024/1781 menționăm, cu titlu general că acesta urmează a fi completat suplimentar în partea ce ține de: – compartimentul 7, care trebuie să reflecte întreg textul actului juridic european, iar pentru compartimentul 9, se va completa cu actele normative complementare proiectului de hotărâre prezentat, regăsite în Programului Național de Aderare a Republicii Moldova la Uniunea Europeană pentru perioada 2025- 2029, aprobat prin HG nr. 306/2025, în vederea transpunerii tuturor prevederilor Regulamentului (UE) 2024/1781.
	Se acceptă parțial.
Tabelul de concordanță aferent Regulamentului (UE) 2024/1781 este completat la compartimentul „Observații”, în partea ce ține de indicarea actelor normative prin care urmează a fi asigurată continuarea transpunerii prevederilor Regulamentului (UE) 2024/1781, acțiuni prevăzute în Programul Național de Aderare a Republicii Moldova la Uniunea Europeană pentru perioada 2025–2029, aprobat prin Hotărârea Guvernului nr. 306/2025.

	Congresul
Autorităților Locale din Moldova
Nr. 95 din 30.03.2026
	
	În pct. 31 din proiect (Autoritățile administrației publice locale conform prevederilor art. 11 alin. (1) lit. b) și art.12 alin. (17) din Legea nr. 209/2016 privind deșeurile, au următoarele responsabilități: 31.1. să colaboreze cu sistemele individuale și colective în bază de contract pentru a dezvolta un sistem complementar de colectare a deșeurilor textile, conform prevederilor stabilite în art.11, alin. (6) din Legea nr. 209/2016 privind deșeurile respectînd cerințele din Anexa nr.14 a prezentului Regulament. 31.2. să aloce terenuri necesare pentru colectarea separată și depozitarea temporară a deșeurilor textile și dotarea acestora cu containere specifice acestui tip de deșeu): 
după sintagma „să aloce terenuri” este necesară completarea cu textul cu următorul cuprins: „și/sau să desemneze locații” (temei: art. 11 alin. (1) lit. b) din Legea nr. 209/2016 privind deșeurile, care prevede competența APL privind „desemnarea locațiilor, în bază de contract cu sistemele colective, pentru dezvoltarea sistemului complementar de colectare a deșeurilor generate de utilizarea produselor supuse reglementărilor de
responsabilitate extinsă a producătorului, precum …, produsele textile”).
	Se acceptă.
Este o acceptare de clarificare, nu de modificare conceptuală.

	Ministerul Agriculturii și Industriei Alimentare al Republicii Moldova 
nr. 2026 PHG – 931 din 30.03.2026
	
	Ministerul Agriculturii și Industriei Alimentare al Republicii Moldova a comunicat lipsa obiecțiilor și propunerilor.
	Se ea act. 

	Ministerul Infrastructurii și Dezvoltării Regionale al Republicii Moldova 
Nr. 21-1713 
Din 01.04.2026 

	
	Ministerul Infrastructurii și Dezvoltării Regionale al Republicii Moldova a comunicat lipsa obiecțiilor și propunerilor.

	Se ea act.

	Ministerul Dezvoltării Economice și Digitalizării al Republicii Moldova
Nr. 03-1147 din 03.04.2026
	
	Cu titlu conceptual, pe parcursul textului proiectului se utilizează în mod 
neuniform noțiunile „introducere pe piață” și „plasare pe piață” a produselor, precum și referiri la obligațiile persoanelor fizice sau juridice care importă produse textile. Această diversificare terminologică poate genera incertitudine juridică atât pentru operatorii economici, cât și pentru autoritățile competente cu atribuții de verificare și control. 
Menționăm că „introducere pe piață” și „plasare pe piață” reprezintă etape 
distincte în lanțul de comercializare (distribuție și furnizare), iar termenul „import” se referă la acțiuni vamale. Astfel, conform art. 12, alin. (1) din Legea nr.209/2016 privind deșeurile „punerea în liberă circulație (importul)” se consideră - plasare pe piață, ceea ce impune necesitatea uniformizării și ajustării terminologiei utilizate în întregul text al proiectului, inclusiv în anexele acestuia.
Totodată, se atrage atenția asupra faptului că Directiva 2008/98/UE, ce urmează a fi transpusă, operează cu termenii „punerea la dispoziție pe piață” și „introducere pe piață” a produsului. Astfel, în vederea asigurării coerenței legislative și a evitării interpretărilor divergente, se consideră oportună alinierea terminologiei proiectului la cea utilizată în legislația europeană. 
În acest context, recomandăm revizuirea și uniformizarea terminologiei în textul proiectului de act normativ și anexele aferente, prin corelarea cu prevederile legislației europene aplicabile, pentru a elimina eventualele incertitudini juridice și a facilita aplicarea unitară de către operatorii economici și autoritățile de control.




	Se acceptă.


	Ministerul Finanțelor 
Nr. 09/2-03/216/509 
	
	Ministerul Finanțelor a comunicat lipsa propunerilor și obiecțiilor pe marginea proiectului indicat ( NU 230/MM/2026).
	Se ea act.

	Ministerul Muncii și Protecției Sociale
Nr. 07/1950 din 08.04.2026
	
	 Ministerul Muncii și Protecției Sociale a comunicat susținerea proiectului fără obiecții și propuneri.
	Se ea act.



